CELEX: C2006/143/12
Language: da
Date: 2006-06-17 00:00:00
Title: Sag C-46/04: Domstolens dom (Første Afdeling) af  30. marts 2006  — Aro Tubi Trafilerie SpA mod Ministero dell' Economia e delle Finanze (anmodning om præjudiciel afgørelse fra Corte suprema di cassazione) (Direktiv 69/335 — kapitaltilførselsafgifter — nationale bestemmelser om opkrævning i tilfælde af en såkaldt  omvendt  fusion af en proportional registreringsafgift på 1 %, der beregnes af værdien af en sådan transaktion — kvalificering som kapitaltilførselsafgift — udvidelse af selskabskapital — udvidelse af selskabsformue — forøgelse af værdien af selskabsandelene — ydelse fra en deltager — beslutning om at fusionere truffet af deltagerens deltagere)

17.6.2006   
            
            
               DA
            
            
               Den Europæiske Unions Tidende
            
            
               C 143/6
            
         Domstolens dom (Første Afdeling) af 30. marts 2006 — Aro Tubi Trafilerie SpA mod Ministero dell' Economia e delle Finanze (anmodning om præjudiciel afgørelse fra Corte suprema di cassazione)
   (Sag C-46/04) (1)
   
   (Direktiv 69/335 - kapitaltilførselsafgifter - nationale bestemmelser om opkrævning i tilfælde af en såkaldt »omvendt« fusion af en proportional registreringsafgift på 1 %, der beregnes af værdien af en sådan transaktion - kvalificering som kapitaltilførselsafgift - udvidelse af selskabskapital - udvidelse af selskabsformue - forøgelse af værdien af selskabsandelene - ydelse fra en deltager - beslutning om at fusionere truffet af deltagerens deltagere)
   (2006/C 143/12)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Sagsøger: Aro Tubi Trafilerie SpA
   
      Sagsøgt: Ministero dell' Economia e delle Finanze
   Sagens genstand
   Anmodning om præjudiciel afgørelse — Corte Suprema di cassazione — fortolkning af artikel 4 i Rådets direktiv 69/335/EØF af 17. juli 1969 om kapitaltilførselsafgifter (EFT L 249, s. 25), som ændret ved Rådets direktiv 85/303/EØF af 10. juni 1985 (EFT L 156, s. 23) — kapitaltilførselsafgift pålagt kapitalselskaber — fusion mellem to selskaber, hvor det ene selskab ejer hele selskabskapitalen i det andet selskab
   Konklusion
   Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 73/80/EØF af 9. april 1973 om fastsættelse af fælles satser for kapitaltilførselsafgiften og Rådets direktiv 85/303/EØF af 10. juni 1985, er under de i hovedsagen foreliggende omstændigheder til hinder for opkrævning af en proportional registreringsafgift på 1 %, der beregnes af værdien af en såkaldt »omvendt« fusion, dvs. en fusion ved overtagelse, hvor alle aktierne i det overtagende selskab indehaves af det overtagne selskab
   
      (1)  EUT C 94 af 17.4.2004.